Өҫтәмә фекер: «Башҡортостан Республикаһы Дәүләт Йыйылышы — Ҡоролтай» тигән һүҙ бәйләнеште 100 проценты менән тотороҡло һүҙ бәйләнеш йәки, ҡыҙҙар алда әйткәнсә, «бер бөтөн термин» итеп ҡабул итеп булмай. Юридик күҙлектән - бәлки шулайҙыр, әммә унда ла шикләнерлек урын ҡала. Сағыштырыу өсөн: «Дәүләт Йыйылышы — Ҡоролтай» йә «Дәүләт Йыйылышы», «Юғары Советы» — быларҙы бер ниндәй икеләнеүһеҙ тотороҡло һүҙ бәйләнеш йә бер бөтөн термин тип тип ҡарап була, һәм улар «Башҡортостан Республикаһы» тигән аныҡлаусы һүҙ бәйләнешенән тыш та үҙ аллы мәғәнәгә эйә. Шул уҡ ваҡытта Юғары Совет Башҡорт АССР-ыныҡы ла, Башкорт ССР-ыныҡы ла, хата үрҙә әйтелгәнсә, - уның 12-се саҡырылышы Башҡортостан Республикаһыныҡы ла, шулай уҡ СССР-ҙыҡы ла, РСФСР-ҙыҡы ла, Татар АССР-ыныҡы ла булды. Был нәҡ уның үҙ аллы йә бер бөтөн термин булыуын бик тә нигеҙле раҫлай. Хәҙерге ваҡытта Юғары Совет кеүек органдың төрлө республикала төрлөсә аталып йөтөлөтөүе бындағы фекерҙәргә бер нисек ҡамасауламай, ә киреһенсә ил (Рәсәй, СССР), айырым республика йә өлкә, түбәнерәк төшкәндә - район, ауыл атамаларынан башҡа ла ҡаралған һүҙ бәйләнештең үҙ аллы икәнлеген нығыта ғына. Теоретик планда ҡарайыҡ: «Башҡортостан Республикаһы Дәүләт Йыйылышы — Ҡоролтай» атамаһы ниндәйҙер сәбәптән үҙгәрешкә дусар ителде тей, мәҫәлән, миҫал өсөн «Халыҡ Йыйылышы» йә «Халыҡ Мәжлесе» тип аталды икән, ул саҡта ҡыҙҙар яҡлаған «Башҡортостан Республикаһы Дәүләт Йыйылышы — Ҡоролтай» тигән бер бөтөн термин селпәрәм килә, ә бөтә ҡағиҙәләр буйынса бер бөтөн термин тарҡалырға тейеш түгел! Быындай һүҙ бәйләнештәр гә күп миҫалдар ккилтерергә була: «Яҙыусылар союзы», «Мәғариф министрлығы» - былар бер бөтөн термин, улар Башҡортостан Республикаһыныҡы ла, Рәсәйҙеке лә, СССР-ҙыҡы ла була ала, шунан сығып — Башҡортостан Республикаһы... (һ. б. шундай республика, ил атамалары) өҫтәлмә, аныҡлаусы ролен генә башҡара тип аңларға кәрәк! Тағы ла бер нәмә: беҙ бары тик Ҡоролтай депутаттарын ғына нисек яҙыуҙы ҡарамайбыҙ, ә тикшерелгән һүҙ бәйләнеш бер үк ваҡытта СССР, РСФСР, Башҡорт АССР-ы Юғары Советарына ла ҡағыла (шулай уҡ башҡа республикалар һ. б., бәлки башҡа дәүләттәр ҙә), һәм дә ҡала һәм район Советтарының да, хатта Рәсәй империяһы Дәүләт думаһының да, РФ Федераль Йыйылышының да 1-се... 10-сы һ. б. саҡырыштары бар икәнен дә иҫәпән сығарырға кәрәкмәй. Һығымта шул уҡ: исемлектәр атамаһы дөрөҫ алынған, категорияларҙы ла шул формала төҙәтергә! --Айсар (әңгәмә) 07:54, 27 апрель 2020 (UTC)